- Hindi News
- National
- सकारात्मक सोच के साथ बेटियों को शिक्षा दिलाएं, आगे बढ़ने का मौका दें : दर्शन रतन
सकारात्मक सोच के साथ बेटियों को शिक्षा दिलाएं, आगे बढ़ने का मौका दें : दर्शन रतन
वाल्मीकिसमाज तभी अग्रसर होगा जब हम मन से जाग्रत होंगे। यह बात गुरुवार को वार्ड तीन में वाल्मीकि आश्रम में शुक्राचार्य दर्शन रतन रावण ने कही। मौका था वाल्मीकि समाज के सामूहिक रूप से रखे गए आधस संगठन परिवार की ओर से आदि नित्यनेम पाठ कार्यक्रम का। उन्होंने कहा कि वाल्मीकि समाज के लोग नशे जैसी बुराई को छोड़कर अपने परिवार पर ध्यान दें। उन्होंने कहा कि समाज की बेटियां शिक्षा मिलने के कारण समाज पिछड़ रहा है। अच्छी सकारात्मक सोच के साथ बेटियों को अधिक से अधिक शिक्षा दिलाएं और उन्हें आगे बढ़ने का मौका दे। उन्होंने कहा कि समाज में अनपढ़ता, नशाखोरी और अंधविश्वास जैसी सामाजिक बुराइयों को जड़ से मिटाए ताकि समाज प्रगति के पथ पर अग्रसर हो सके। अतिथि पालिकाध्यक्ष नत्थूराम सोनी ने कहा कि वाल्मीकि समाज मेहनती समाज है। भाजपा महिला मोर्चा जिलाध्यक्ष गुलाब सिंवर ने समाज की महिलाओं को आगे आने की बात कही। इस मौके पर भाजपा जिलाध्यक्ष बलवीर बिश्नोई ने भी विचार रखे। कार्यक्रम से पूर्व वाल्मिकी समाज के लोगों ने वाल्मीकि महाराज की पूजा की। वाल्मीकि मंदिर और चौक को झंडों से सजाया गया। महिलाओं ने रंगोली से गेट सजाए। इस मौके पर सफाई मजदूर संघ जिलाध्यक्ष बाबूलाल लहरी, भाजपा नगर मंत्री हनुमानगढ़ अर्जुन वाल्मीकि, जितेंद्र लोहरा एडवोकेट, पूर्व पार्षद बलजिंद्र सिंह सोनी, पारस मिढ्ढा, सन्नी लोहरा, मोनू बुर्ट,प्रमोद बुर्ट आदि मौजूद रहे। मंच संचालन सत्यनारायण नागदंशी प्रभारी आधस राजस्थान ने किया।
आदि नित्यनेम पाठ कार्यक्रम में आधस भजन मंडल अबोहर ने वाल्मीकि समाज के लोगों को भजनों के माध्यम से समाज को जाग्रत किया। भजन गायक अशोक कुमार, सोनू और अर्जुन ने ना मारो ना मारो बेटी पाप भयंकर, मेरी वाल्मीकि दाता तुम करूणा कर दो, सीया माता गई जिस दस आदि को पेश कर बेटियों की भ्रूण हत्या करने और प्रभु का सिमरण करने का संदेश दिया।
संगरिया. युवाओं को प्रेरित करते हुए दर्शन रतन रावण।
साफा पहनाकर सम्मान किया
युवाओंने कार्यक्रम में शुक्राचार्य दर्शन रतन रावण को आधस परिवार के राजेश कुमार, सोमकुमार, सुनील टंगो, रवि, सागर, बलराज, बहादुर, विशाल, विनय तथा समस्त सदस्यों ने साफा और शॅाल ओढ़ाकर सम्मानित किया। उन्होंने कार्यक्रम में पालिकाध्यक्ष सोनी को वार्ड तीन की समस्याओं को लेकर ज्ञापन भी दिया।
आधस संगठन परिवार की ओर से आदि नित्यनेम पाठ कार्यक्रम का आयोजन
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva